In en om die huis: Martie se omgee-sjokoladekoek met mokka-meringue en dadels
Martie se omgee-sjokoladekoek met mokka-meringue en dadels
6 eiers (geskei) 75 ml suiker 125 ml kakaopoeier 190 ml kookwater 190 ml kookolie 10 ml vanieljegeursel 375 ml koekmeel 15 ml bakpoeier 2 ml sout 5 ml bakpoeier Dadelvulsel (ook lekker as ’n flan/randkoekvulsel)
250 g dadels (ontpit) 250 ml suiker 250 ml kookwater 2 ml sout 2 eierwitte 125 ml pekanneute (gekap) Mokka-meringue
2 eierwitte 1 ml sout 250 ml strooisuiker (verdeel) 25 ml kookwater 125 ml amandelvlokkies (geskroei) 5 ml bakpoeier Sjokolade-botterversiersel
60 g botter (sag) 250 ml versiersuiker 50 ml kakaopoeier Paar druppels room 2 ml vanieljegeursel Sjokolade-ganache
150 g donkersjokolade 250 ml room PorsiesJy kan die aantal porsies hier aanpas: koek Instruksies
Voorverhit die oond tot 180°C. Smeer drie laagkoekpanne en voer uit met bakpapier. Klits die eiergele en suiker tot lig. Meng kakao, kookwater, olie en geursel in ’n aparte bak en voeg by die eiermengsel. Sif die meel, 15 ml bakpoeier en sout en meng liggies by die nat mengsel in. Klits die eierwitte en 5 ml bakpoeier styf en vou by die mengsel in. Verdeel die beslag in die panne en bak vir 30 minute of tot ’n toetspen skoon uitkom. Laat die koeke in die panne afkoel en keer uit op ’n afkoelrak. Sny die bokante gelyk wanneer dit heeltemal koud is en behou die koeksnippers. Dadelvulsel Sny dadels fyn en meng met suiker en kookwater en kook tot mengsel verdik. Klits eierwitte styf en vou saam met die neute by die dadelmengsel in. Laat afkoel voordat dit op koek gesmeer word. Mokka-meringue
Voorverhit oond tot 100°C. Voer ’n bakplaat uit met bakpapier en trek ’n sirkel dieselfde grootte as die koek. Los die koffiepoeier op in die kookwater en voeg asyn by. In ’n skoon glasmengbak, klits eierwitte effe, voeg die sout by, klits dan 200 ml van suiker stadig by, dan die koffiemengsel, die bakpoeier gemeng met 50 ml suiker, en laastens die amandels. Klits tot styf en blink. Skep uit in die sirkel en maak gelyk. Bak 1 uur en laat laat in oond afkoel. Maak ook klein meringues om rondom die koek te pak en as versiering te gebruik. Sjokolade-botterversiersel
Sif die versiersuiker en kakao saam, voeg dit by die botter saam met die bietjie room en vanieljegeursel tot lig en donsig. Sjokolade-ganache
Verhit die room in ’n skoon, droë bak bo-op ’n kastrol kookwater en gooi sjokoladesplinters by. Roer sodra gesmelt is en klits tot helder en glansend. Laat afkoel tot geskikte dikte. Sit aanmekaar
Smeer dadelvulsel op onderste laag en plaas tweede laag op. Smeer dit met ’n lagie botterversiersel en plaas mokka-meringue-laag bo-op. Smeer met ’n laag botterversiersel om dit goed in posisie te hou. Plaas die derde koeklaag op. Giet die ganache oor die hele koek. Spuit rose met botterversiersel. Idees vir garnering
Skep sjokoladeversiersel in spuitsak met sterpunt en spuit sjokoladerosies. Ontpit ’n paar groot dadels en stop met amandels of kersies of sny dadels in die helfte en doop in sjokolade. Krummel die koeksnippers, meng met ’n bietjie botterversiersel en rol in truffels. Pak piepklein meringues tussendeur of plaas op die koekbord se rand. Rond af met vars pers viooltjies of ’n paar pers gesiggies. Posted by